Murilo Sebastião Ramos Krieger

**Murilo Sebastião Ramos Krieger** S.C.J. (født 19. september 1943 i Brusque i delstaten Santa Catarina i Brasil) er en brasiliansk ordensgeistlig, emeritert katolsk  erkebiskop av São Salvador da Bahia og primas av Brasil. 
## Liv og virke
### Prest
Murilo Sebastião Ramos Krieger sluttet seg til den dehonianske religiøse orden, avla løftene i 1964, og ble ordinert til prest den 7. desember 1969 av erkebiskopen av Florianópolis, Alfonso Niehues. Han var kapellan i Taubaté, superior for det dehonianske skolastikat og deretter rektor for det dehonianske teologiske institutt i samme by, samt superiort for den sørbrasilianske provins av kongregasjonen.

### Hjelpebiskop i Florianópolis
Den 16. februar 1985 utnevnte pave Johannes Paul II ham til hjelpebiskop av Florianópolis og titulærbiskop av *Lysinia*. Erkebiskop Alfonso Niehues av Florianópolis ordinerte ham til biskop den 28. april samme år. Medkonsekratorene var Honorato Piazera S.C.J., biskop av Lages, og Eusébio Scheid S.C.J., biskop av São José dos Campos.

### Biskop av Ponta Grossa
Den 8. mai 1991 ble han utnevnt til biskop av Ponta Grossa og innsatt i dette embedet den 22. juli samme år. 
### Erkebiskop av Maringá
Den 7. mai 1997 ble han utnevnt til erkebiskop av Maringá og innsatt den 11. juli samme år. 
### Erkebiskop av Florianópolis
Den 20. februar 2002 ble han utnevnt til erkebiskop av Florianópolis.
### Erkebiskop av São Salvador da Bahia
Pave Benedikt XVI utnevnte ham til erkebiskop av São Salvador da Bahia den 12. januar 2011, og han ble innsatt den 25. mars samme år. Han etterfulgte der kardinalerkebiskop og primas Geraldo Majella Agnelo, som fratrådte av aldersgrunner.

Samtidig var han, innenfor den nasjonale biskopskonferanse i Brasil (CNBB), medlem av dens pastorale kommisjon for troslæren, og president for kommisjonen for evangeliseringkampanjen, fra 25. juni 2011. I mai 2012 utnevnte kardinal Robert Sarah ham til medlem av den autonome stiftelse «Populorum Progressio».

Den 20. april 2015, etter å ha blitt valgt ved avstemning, overtok han også visepresidentskapet for biskopskonferansen.

Den 11. mars 2020 godtok pave Frans den aldersbetingede avskjedssøknad innsendt av erkebiskop Murilo Sebastião Ramos Krieger.

## Verker
* *Shalom, a Paz ao Alcance da Juventude*
* *Deixa Meu Povo Ir* (1988)
* *Peregrinos do Reino-Cidadãos do Mundo* (Ed. Santuário)
* *Apascenta Minhas Ovelhas* (Ed. Santuário)
* *Alegre-se: Deus é Amor!* (Loyola)
* *O Primeiro, o Último, o Único Natal* (Loyola)
* *Com Maria, a mãe de Jesus* (Paulinas)
* *Um mês com maria* (Paulinas)
* *Maria na Piedade Popular* (Paulus)
* *Os meios de Comunicação a Serviço da Igreja* (Canção Nova)

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911
* Erkebiskop Joaquim Domingues de Oliveira (1878-1967) * 1914
* Erkebiskop Alfonso Niehues (1914-1993) * 1959
* Erkebiskop *Murilo Sebastião Ramos Krieger* (1943-) * 1985

## Referanser